Першы дзень месяца быў адметным для мяне менавіта таму, што я зноў сустрэлася з юнымі талентамі Заслаўскай сярэдняй школы № 1, якую калісь скончыла сама, пабачыла, чым яны, акрамя літаратурнай творчасці, займаюцца падчас летніх канікулаў. Зараз 20 яе старшакласнікаў навучаюцца тут правілам бяспекі па праграме Заслаўскага гарадскога Цэнтра па надзвычайных сітуацыях. Расказала ім пра дзейнасць Саюза пісьменнікаў Беларусі, свае творчыя здабыткі, пра выдадзеныя за апошнія два гады калектыўныя агульнагарадскія зборнікі, куды ўвайшлі літаратурныя творы вучняў усіх трох сярэдніх навучальных устаноў горада: “Струмені заслаўскай крынічкі” (2016), “Нашчадкі Рагнеды” (2017).